Karavan (radio-emisija)
<s>Karavan je radio-emisija koja se emituje na talasima Radio Beograda, svakog radnog dana.</s>

<s>Forma emisije 
Emisija je kolažnog tipa, a čini je kombinacija tekstova i muzike.</s><s>Koncepcija je takva da se tekstovi pišu prateći aktuelne događaje u svetu politike, filma, sporta i brojnim drugim sferama života.</s><s>Ti događaji se komentarišu na satiričan način, čime se ukazuje na pojedine društvene probleme, a mnoge pojave posmatraju i sa komičnog aspekta.</s><s>Muzika koja se emituje u "Karavanu" je isključivo narodna, ponekad izvorna, ali češće novokomponovana i to samo ona koja je pisana i komponovana u duhu tradicionalne srpske narodne pesme.</s>

<s>Istorijat 
Emisija je na programu Radio Beograda oko četiri decenije sa gotovo neizmenjenom koncepcijom, ali promenjenim trajanjem.</s><s>Do 2001. godine, "Karavan" je imao dva dela, od kojih je prvi emitovan od 13:05 do 14, a drugi od 14:05 do 15 časova.</s><s>U pauzi su emitovane vesti, kao deo redovnog programa Radio Beograda.</s><s>Međutim, te godine je tadašnje rukovodstvo ove radio-stanice odlučilo da sa svih programa skloni ili svede na najmanju meru emisije koje su emitovale narodnu muziku, pa je tako i "Karavan" skraćen i od tada se emituje samo od 14:05 do 15 časova.</s><s>Negodovanje mnogih slušalaca nije pomoglo da se originalni termin vrati ni do danas.</s>

<s>Voditelji 
Legendarni voditelj koji je za mnoge i danas simbol ove emisije bio je glumac Petar Slovenski, koji je emisiju otvarao rečenicom „Dobar dan, pozdravlja vas Karavan“.</s><s>Slovenski je ostao na mestu voditelja do samog početka 1990-ih, kada je tu dužnost preuzeo glumac Nebojša Milovanović, koji se na tom poslu zadržao do pred kraj te decenije.</s><s>Treći voditelj "Karavana" je glumac Đorđe Nenadović, koji je do danas ostao njegov zaštitni znak, mada je sada u voditeljskom tandemu sa Milenom Šiškin.</s><s>Ponekad su se, kao zamena voditelja u odsustvu, pred mikrofonom "Karavana" oprobali i drugi radio-voditelji Radio Beograda, kao i glumci koji su sarađivali sa ovom radio-stanicom.</s>

<s>Rubrike 
Poznate rubrike, sastavni deo "Karavana" su: "Blic vic", "Ha, ha, komentar", "Radio PTT - vaša pošta", "Vesti dana s teleks Karavana", "Top lista humorista" (aforizmi) i druge.</s><s>Ranije su često praktikovana i javna snimanja emisije "Karavan", kojom prilikom je publika imala prilike da neposredno uživa u ovim rubrikama, ali i muzici koja se izvodila uživo, uz gostujuće učešće brojnih estradnih umetnika.</s>

<s>Spoljašnje veze 
 Odeljak sajta RTS posvećen emisiji "Karavan"</s>

<s>Srpske radio-emisije
Jugoslavenske radio-emisije</s>

